สวัสดีค่ะ เป็นคนที่มีติ่งหูน้อยมาก เจาะหูมา3เดือนแล้ว อาการยังเจ็บอยู่เลย เจาะได้4วันแรกต้องถอดตุ้มหูออกเปลี่ยนเป็นใส่ก้านแทนเพราะต้องไปโรงรียน ตอนใส่ก้านดข้าไปรู้สึกว่าเจ็บมาก เลือดไหลตลอด เมื่อไปโรงเรียนด้วยความเคยชินเพื่อนมักจะเข้ามาเล่นและโดนก้านหลุดอยู่บ่อยครั้ง ทุกครั้งที่ใส่กลับเข้าไปจะมีเลือดออก. เลยกลับไปใส่ตุ้มหูแบบเดิม หลังใบหูมีอาการบวม เจ็บบริเวณที่เจาะมาก แค่ลองแตะเบาๆก็เจ็บ เคยซื้อยาแก้อักเสพกับฆ่าเชื้อมากินแล้ว ไม่หาย ตอนนี้เจ็บมากเลยนอนตะแคงแทบไม่ได้ ขอคำแนะนำด้วยค่ะ
สวัสดีค่ะ การเจาะหูนั้นเป็นการทำให้เกิดแผลเปิดที่ผิวหนัง การดูแลในช่วงแรกคล้ายกับดูแลแผลทั่วไป คือต้องระวังการโดนน้ำในช่วง 1-3 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ และใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน จนกว่าแผลจะแห้งสนิท ไม่มีสารคัดหลั่งใดๆออกมาหากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดู โดยหากผ่านมาถึง 3 เดือนแล้วนั้น แผลที่เจาะควรจะสมานกันดี เหลือแต่รูที่แห้งๆ ไม่มีเลือดหรือสารคัดหลั่งใดๆออกมาแล้วดังนั้นตอนนี้ที่ยังมีอาการบวม ปวด และเจ็บนั้น น่าจะเป็นความผิดปกติ อาจมีแผลติดเชื้อได้ แนะนำกลับไปพบแพทย์ กินยาแก้ปวดเองได้เบื้องต้น ใช้น้ำเกลือทางการแพทย์ทำความสะอาดแผลเบาๆ งดใส่ตุ้มหูไปก่อน การใช้ยาฆ่าเชื้อควรใช้ภายใต้การดูแลของแพทย์ค่ะ